CELEX: 32010R0026
Language: lt
Date: 2010-01-12 00:00:00
Title: 2010 m. sausio 12 d. Komisijos reglamentas (ES) Nr. 26/2010, kuriuo dalies keičiamas Tarybos reglamentas (EB) Nr. 872/2004 dėl papildomų ribojančių priemonių Liberijai

14.1.2010   
            
            
               LT
            
            
               Europos Sąjungos oficialusis leidinys
            
            
               L 9/5
            
         KOMISIJOS REGLAMENTAS (ES) Nr. 26/2010
   2010 m. sausio 12 d.
   kuriuo dalies keičiamas Tarybos reglamentas (EB) Nr. 872/2004 dėl papildomų ribojančių priemonių Liberijai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Tarybos reglamentą (EB) Nr. 872/2004 dėl papildomų ribojančių priemonių Liberijai (1), ypač į jo 11 straipsnio a punktą,
   kadangi:
   
               (1)
            
            
               Reglamento (EB) Nr. 872/2004 I priede nurodyti fiziniai ir juridiniai asmenys, įstaigos ir subjektai, kurių lėšos ir ekonominiai ištekliai pagal tą reglamentą yra įšaldomi.
            
         
               (2)
            
            
               2009 m. gruodžio 16 d. Jungtinių Tautų Saugumo Tarybos sankcijų komitetas nusprendė iš dalies pakeisti asmenų, grupių ir subjektų, kuriems turėtų būti taikomas lėšų ir ekonominių išteklių įšaldymas, sąrašą. Todėl I priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 872/2004 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. sausio 12 d.
      
         
            Komisijos vardu,
         
         
            Pirmininko vardu
         
         João Vale DE ALMEIDA
         
            Išorės santykių generalinis direktorius
         
      
   
   
      (1)  OL L 162, 2004 4 30, p. 32.
   
      PRIEDAS
      Reglamento (EB) Nr. 872/2004 I priedas iš dalies keičiamas taip:
      Išbraukiamas šis fizinis asmuo:
      
         „Ali Kleilat (alias a) Ali Qoleilat, b) Ali Koleilat Delbi, c) Ali Ramadan Kleilat Al-Delby, d) Ali Ramadan Kleilat Al-Dilby, e) Ali Ramadan Kleilat, f) Ali Ramadan Kleilat Sari). Gimimo data: 1970.7.10 (kai kuriuose jo pasuose nurodyti gimimo metai – 1963). Gimimo vieta: Beirutas, Libanas. Pilietybė: Libano. Pasų Nr.: a) 0508734, b) 1432126 (Libano), c) Regular-RL0160888 (Libano), d) D00290903 (Liberijos), e) Z01037744 (Nyderlandų), f) Regular-B0744958 (Venesuelos). Nacionalinio registro Nr.: 2016, Mazraa. Įtraukimo į sąrašą pagal 6 straipsnio b punktą data: 2004.6.23.“